stanford-oval/wikipedia huggingface dataset:
קרול דנברס
ביוגרפיה בדיונית > שנות ה-80: האוונג'רס, סטארג'אמרס

לאחר מספר מקרים בהם עזרה לאוונג'רס, גברת מארוול התבקשה להצטרף לקבוצה משום שמכשפת השני לקחה תקופת היעדרות ממושכת. עד מהרה היא הוכיחה את עצמה כחברה ראויה ובעלת ערך, אך עזבה לנוכח נסיבות משונות הקשורות למרקוס, בנו לכאורה של נבל-העל אימורטוס, ששיטה בחברי האוונג'רס וללא כל התנגדותם חטף את קרול לממד חלופי, שם שטף את מוחה, פיתה אותה ועיבר אותה.
היסטוריונית הקומיקס קרול א. סטריקלנד העבירה ביקורת על סיפור התעברותה של גברת מארוול במאמר ששמו "האונס של גברת מארוול". גם הכותב כריס קלרמונט ביקר את הסיפור, ו"שכתב מחדש" את המאורע.
בסיפורו של קלרמונט, לאחר שקרול מצליחה להימלט מפני מרקוס, היא עוברת לסן פרנסיסקו ובוחרת שלא לחדש קשרים עם האוונג'רס. בקרב עם רוג, חברת אחוות המוטאנטים לשעבר (ואקס-מן לעתיד) סופגת את כוחותיה של גברת מארוול ומשאירה בה רק את המבנה הגנטי שלה. רוג מנסה לרצוח אותה לאחר מכן, אך קרול שורדת ומרחפת חסרת הכרה מעל המים בגשר שער הזהב. ספיידרוומן מצילה אותה ומיידעת את האוונג'רס והאקס-מן לתחינותיה של קרול. רוג רוקנה ממנה את כל זכרונותיה, וחלקם שוחזרו מחדש בידי הטלפת צ'ארלס אקסבייר. אולם, אקסבייר לא יכול היה להחזיר את הקשר הרגשי שהיה לקרול עם הזכרונות. בתקופה זו, קרול הייתה בת בריתם של האקס-מן, חבורת גיבורי-העל המוטאנטים של אקסבייר.
מאוחר יותר, קרול נחטפה בידי גזע חייזרי בשם "הזן", ונחשפה ללא רצונה לקרן אבולוציונית שהעירה מחדש את השינוי הגנטי שהוטמע בגופה. כתוצאה מכך היא הפכה למוטציה קוסמית הנודעת בשם הקוד בינארי. כעת, כשהיא לא מחזיקה יותר בקשרים רגשיים לאנשים ולמקומות בכדור הארץ, קרול בוחרת לעזוב את הכוכב בחיפוש אחר אתגרים חדשים כחברת קבוצת ההרפתקנים נוסעי החלל שידועים בשם סטארג'אמרס. בתקופה זו היו לה הרפתקאות עם חברי קבוצות האקס-מן, המוטנטים החדשים ואקסקליבר.
ביוגרפיה בדיונית > שנות ה-90

לאחר אירועי מבצע סופה גלקטית, קרול חוזרת לכדור הארץ לאחר שכוחותיה הקוסמיים אזלו כדי להציל את השמש הגוועת. היא העבירה מספר חודשים באחוזת האוונג'רס כשהיא מחלימה מהאירועים האחרונים שעברו עליה, ולאחר מספר הרפתקאות עם חברי הקבוצה, הצטרפה לקבוצה מחדש תחת שם הקוד ציפור מלחמה. הכותב קורט בוזיאק הוסיף ממד חדש לדמותה, וקרול נאלצה להתגבר על ריקנות רגשית ובעיות אלכוהוליזם עקב רמות כוח ירודות. זאת ועוד, היא ממיטה על עצמה קלון בקשת הסיפור "לחיות כקרי או למות" ומושעית מתפקיד פעיל בטרם הוכיחה את עצמה שוב לצוות. היא שיחקה תפקיד חשוב במלחמה בין-גלקטית נגד קאנג הכובש, אך עזבה כדי לעבוד עבור המחלקה לביטחון המולדת של ארצות הברית כאשר הוצעה לה דרגה גבוהה באחת הסוכנויות.
ביוגרפיה בדיונית > שנות ה-2000: בית אם, מלחמת אזרחים

באירועי "האוונג'רס מתפרקים" משנים 2004–2005, גברת מארוול הייתה אחת מגיבורי העל שהתנגדה להתמוטטות העצבים שעברה מכשפת השני, והפכה לאחת מגיבורי-העל הפופולריים כאשר יקום מארוול התמזג עם היקום החלופי בית אם, המגשים את תשוקותיהם הנכספות של גיבורי-העל. זאת ועוד, מאר-וול העביר אליה את נטל קפטן מארוול בטרם מת מפצעיו. כקפטן מארוול, קרול עזרה למצוא את מיקומו של גנב ונלחמה נגד מיסטיקן בשם וורן טרבלר. היא שבה לעשתונותיה כאשר המוטאנטיות אמה פרוסט וליילה מילר הראו לגיבורי-העל את טבעם האמיתי, ויצאה יחד עימם לקרב הסופי נגד בית מגנוס, שלאחריו המציאות חזרה על כנה.
במהלך מלחמת האזרחים של מארוול, קרול צידדה בדרכו של איירון מן, שתמך בחוקי רישום העל-אנושיים. הסיפור ממשיך בסדרת הסולו של גברת מארוול כאשר קרול נלחמת בגיבורי-על המתנגדים לחוק, בראשותו של קפטן אמריקה. לסיפור יש השלכות מרחיקות לכת לקבוצת האוונג'רס החדשים. הקבוצה המקורית מתפצלת, וחבריה התומכים בחוק הרישום - כולל גברת מארוול - מקימים את קבוצת "האוונג'רס העוצמתיים". היא מתחילה במערכת יחסים עם חברה לצוות וונדר מן והופכת למנהיגת הקבוצה. היא עורכת הסכם עם טוני סטארק, מנהל סוכנות S.H.I.E.L.D, ומובילה צוות תקיפה חשאי בעקבות נבלי-על בטרם יהפכו לאיום גלובלי.
קרול דנברס שיחקה תפקיד חשוב באירועי "פלישה סודית", שבהם גזע הסקרול משני הצורה הסתננו לכדור הארץ והחליפו את מרבית מגיבורי-העל במתחזים משלהם. היא התחברה לסקרול המתחזה למאר-וול ומוכיחה לו כי אינה מתחזה כאשר היא חושפת בפניו פרטים אישיים שרק היא יודעת על הזמן אותו העבירה עם מאר-וול. עם סיום הפלישה, חברי האוונג'רס העוצמתיים עוזבים כולם את הקבוצה, ואיתם דנברס. נורמן אוסבורן ממונה לראש סוכנות S.H.I.E.L.D ומקים קבוצת אוונג'רס משלו. דנברס מסרבת להצטרף לקבוצתו ומצטרפת לאוונג'רס החדשים. אי לכך, אוסבורן מגייס את חברת ת'נדרבולטס מונסטון שתשמש כגברת מארוול בקבוצתו, והיא עוטה על עצמה תלבושת הדומה לזו של דנברס בתחילת דרכה. אוסבורן מארגן התנקשות בחייה של דנברס - קרב שתוצאותיו מובילים לעומס יתר בכוחותיה של קרול, והיא נחשבת למתה. לאחר מכן, דמותה של מונסטון מחליפה אותה בסדרת הסולו. בהמשך, קרול דנברס חוזרת בעזרתם של האוונג'רס החדשים ושל אמצעים טכנולוגיים פרי פיתוחו של ארגון A.I.M.‎, ושבה לתבוע מחדש את זהותה כגברת מארוול מידיה של מונסטון המתחזה.
ביוגרפיה בדיונית > 2010 ואילך: אוונג'רס נגד אקס-מן, קפטן מארוול החדשה

כאשר התברר שכוח הפניקס עושה את דרכו חזרה לכדור הארץ בתחילת אירועי אוונג'רס נגד אקס-מן, דנברס נשלחת כחלק מקבוצה להאט את התקדמותו. היא נתקלת במאר-וול, שהוחזר לחיים בידי הקרי באמצעות גביש המק'קראן העוצמתי כדי לאחד את הקרי מחדש כנגד איום הפניקס המתקרב. מאר-וול ושאר חברי הקרי מאמינים לחשוב שכוח הפניקס יביא לישועתם. ויז'ן מצליח לשחרר אותם משטיפת המוח, אך מאוחר מדי לפנות את כוכב הלכת שלהם. מאר-וול מבין כי כוח הפניקס מבקש לגזול את האנרגיה החבויה בו ואשר עזרה בהחייאתו המחודשת. הוא מקריב את חייו כדי להציל את עולמם, וכוח הפניקס עוזב לעבר כדור הארץ. קרול מבינה מה מאר-וול רצה ממנה, ומחליטה לנטול את זהותו של קפטן מארוול בסיום הקרב. היא גם מצטרפת לקבוצת האוונג'רס הראשית.
כוחות ויכולות

בתחילה, קרול דנברס מחזיקה בכוחות על-אנושיים, סיבולת גבוהה ויכולת תעופה על-קולית, כמו גם יכולת תפיסה על-חושית ופיזיולוגיה אנושית המשולבת עם זו של גזע הקרי ואשר מקנה לה יכולת חסינות מפני רעלים. היא מסוגלת להפיק פרצי אנרגיה, לרבות חשמל ונשק גרעיני. היא מסוגלת לשאת משקל של עד 92 טונות ולהכות באותה מידה של כוח, אם כי הנרי פים העלה תאוריה לפיה אין זה הגבול המקסימלי של כוחותיה. כמו כן, קרול אינה יכולה לספוג כוחות קסם מבלי שיהיו לכך השלכות, אם כי היא עזרה לדוקטור סטריינג' להתגבר על המיסטיקן וורן טרבלר.
כבינארי, קרול דנברס יכולה לשאוב את כוחה מהחור הלבן, מה שמאפשר לה לשלוט באנרגיות קוסמיות עצומות, ביניהן חום, הספקטרום האלקטרומגנטי וכוח הכבידה. כמו כן, ניתן באפשרותה לערוך מסעות במהירות האור ולשהות בריק החלל לזמן ממושך.
אף על פי שהקשר של דנברס לחור הלבן נקטע בסופו של דבר, היא הצליחה לשחזר במעט את כוחותיה כבינארי - לספוג אנרגיה ולהקרינה בצורת פוטונים. בשעה שעדיין חסרה לה היכולת לשמור על כוחותיה ברמה הקוסמית לנוכח היעדרו של מקור אנרגיה קבוע, היא עדיין מסוגלת לנטול את זהותה כבינארי אם היא תשאב כמות אנרגיה גבוהה ממקור חיצוני קרוב.
דנברס הוכיחה את כישוריה גם באמנות הריגול. היא טייסת, לוחמת פנים אל פנים וצלפית מיומנת.
הערות שוליים

↑  Ms. Marvel #1-23, January 1977-April 1979
↑  Defenders #57, March 1978
↑  The Avengers #171, May 1978
↑  Marvel Team-Up #77, January 1979
↑  Marvel Two-in-One #51, May 1979
↑  Iron Man #125-126, August-September 1979
↑  Marvel Super-Heroes Vol.2 #10, July 1992
↑  Avengers #183, May 1979
↑  Avengers #200, October 1980
↑  The Rape of Ms. Marvel
↑  כריס קלרמונט, כפי שצוטט ב-X-Men Companion #2 באומרו "למעשה, התגובה שלי הייתה חזקה יותר מזו. כמה אדישות! כמה אכזריות! כמה חסר רגישות! בהתחשב בכך שהאוונג'רס ראו את גברת מארוול רק לפני כמה ימים, או אף לפני מספר חודשים. היא לא הייתה בהריון בזמנו. איך היא יכולה להיות בהריון של שמונה חודשים עכשיו?
↑  Avengers Annual #10, November 1981
↑  Uncanny X-Men #150-164, October 1981-December 1982
↑  Uncanny X-Men #163, November 1982
↑  Uncanny X-Men #166-167, February-March 1983
↑  New Mutants #19, September 1984
↑  Excalibur #17, December 1989
↑  Avengers #350-351, August 1992
↑  Avengers Vol.3 #4, May 1998
↑  Iron Man Vol.3 #7, Captain America Vol.3 #8, Quicksilver #10, Avengers Vol.3 #7, August 1998
↑  Avengers Vol.3 #8, September 1998
↑  House of M #1-8, August-December 2005
↑  Civil War #1-7, July 2006-January 2007
↑  The Mighty Avengers #1, May 2007
↑  The Mighty Avengers #7, October 2007
↑  Ms. Marvel Vol.2 #13, May 2007
↑  New Avengers #48, December 2008
↑  Dark Avengers #1, January 2009
↑  Ms. Marvel Vol.2 #38, June 2009
↑  "War of the Marvels", Ms. Marvel Vol.2 #41-47, November 2009-January 2010
↑  Avengers vs. X-Men #1, June 2012
↑  Avengers Vol.5 #2, December 2012
↑  The Mighty Avengers #6, September 2007
↑  Avengers Vol.3 #41, June 2001
↑  Ms. Marvel Vol.2 #5, September 2006
קרול דנברס כגברת מארוול, כפי שהופיעה על עטיפת החוברת Ms. Marvel Vol. 2 #1 ממאי 2006, אמנות מאת פרנק צ'ו.
רפאל פיל

| --- | --- |
רפאל פיל, ציור על ידי אביו צ'ארלס וילסון פיל, 1822
רפאל פיל, ציור על ידי אביו צ'ארלס וילסון פיל, 1822
 לידה:  17 בפברואר 1774 אנאפוליס, ארצות הברית 
 פטירה:  4 במרץ 1825 (בגיל 51) פילדלפיה, ארצות הברית 
 מקום קבורה:  St. Peter's Churchyard 
 יצירות ידועות:  Margaret George McGlathery 
 צאצאים:  אליזה פרגוסון פיל 
 
רפאל פיל (באנגלית: Raphaelle Peale;‏ 17 בפברואר 1774 – 4 במרץ 1825) היה צייר אמריקאי. נחשב לצייר טבע דומם האמריקאי הראשון.
רפאל פיל, גבינה ושלושה קרקרים, 1813
רפאל פיל, אבטיח בארוחת בוקר, 1813
ביוגרפיה

פיל נולד באנאפוליס, מרילנד, הילד החמישי, אף כי הבכור שנשאר בחיים, של הצייר צ'ארלס וילסון פיל ואשתו הראשונה רייצ'ל ברואר. הוא גדל בפילדלפיה, ובילה שם את חייו. כמו אחיו (שכמעט כולם נקראו על שם אמנים או מדענים מפורסמים), רפאל הוכשר על ידי אביו כאמן. בתחילת הקריירה שלו הצמד שיתף פעולה בפורטרטים. בכמה עבודות, רפאל צייר מיניאטורות ואילו אחיו, רמברנדט, צייר דיוקנאות בגודל מלא.
בשנת 1793 הוא ערך מסע בדרום אמריקה כדי לאסוף דגימות למוזיאון פיל שהקים אביו.
הוא הציג חמישה דיוקנאות ושמונה ציורים נוספים, ככל הנראה טבע דומם, בקולומביאנום בפילדלפיה בשנת 1794.
התערוכה המקצועית הראשונה שלו הייתה בשנת 1795 בגיל 21. בשנת 1797, יחד עם אחיו רמברנדט, נסע לצ'ארלסטון, דרום קרוליינה, שם ניסו להקים מוזיאון נוסף. עם זאת, התוכנית נכשלה, ורפאל חזר לצייר מיניאטורות.
הוא התחתן עם מרתה (פטי) מקגלתרי בגיל עשרים, ואיתה נולדו שמונה ילדים.
בשנת 1806 החל לסבול מתסמינים של הרעלת ארסן וכספית כתוצאה מעבודתו כפקיד שומר במוזיאון אביו.
באוגוסט 1809 הוא אושפז עם הזיות, ובמשך שארית חייו הוא סבל מהתקפות מתישות כמעט מדי שנה - שאביו ייחס לצריכת שתייה מופרזת.
משנת 1810 התרכז פיל בציור טבע דומם כמעט באופן בלעדי, והפך לצייר המקצועי הראשון של אמריקה, והציג לעיתים קרובות באקדמיה לאמנויות היפות בפנסילבניה ובמקומות אחרים, במיוחד בין השנים 1818-1814.
משנת 1813 הוא לא הצליח ללכת בלי קביים. לאחר התדרדרות בריאותו, בתקופה שרוב האמנים חשבו כי טבע דומם הוא נושא הראוי לחובבנים בלבד, הוא הקדיש את עצמו כמעט אך ורק לציור דומם. בעבודות אלה הוא התפרסם.
הוא נפטר ב־4 במרץ 1825, בגיל 51 בביתו בפילדלפיה.
סגנון

אלפרד פרנקנשטיין כינה את רפאל פיל "המומחה הראשון לטבע דומם שצץ במדינה זו, והוא אחד מארבעת ציירי טבע הדומם הגדולים של המאה התשע עשרה בארצות הברית."
ייתכן וסגנונו הושפע מציורי טבע דומם ספרדי שראה במהלך נסיעתו למקסיקו ושתי עבודותיו של חואן סאנצ'ס קוטן, שהוצגו באקדמיה בפנסילבניה בשנת 1816.
מרבית ציוריו של רפאל פיל הם קטנים בהיקפים, ומתארים כמה חפצים - בדרך כלל מזון - המסודרים על השולחן על רקע חשוך.
יוצא דופן בולט הוא הציור המתאר את ונוס עולה מהים.
אחיינו ג'ורג' אסקול סלרס טען כי רפאל פיל היה המוכשר ביותר מכל ילדי האמן צ'ארלס וילסון פיל, וש"המהפכה היא שהפכה אותו לשבר כלי שהוא היה".
הערות שוליים

↑  Raphaelle Peale | Smithsonian American Art Museum, americanart.si.edu (באנגלית)
↑  Paula A. Foley, Peale, Raphaelle (1774-1825), painter, Oxford University Press, 2000-02, American National Biography Online
↑  Margaret C. Conrads, American Paintings to 1945 : The Collections of The Nelson-Atkins Museum of Art, The Nelson-Atkins Museum of Art, 2007
↑  Raphaelle Peale Still Lifes
| --- | --- |
בקרת זהויות :  NLI: 987007444444605171  BNE: XX5535905  BnF: cb144389442 (data)  GND: 118911457  ISNI: 0000 0000 6631 2585  LCCN: n88014634  NTA: 332740854  RKD: 62242  SNAC: w61r73xq  SUDOC: 08613003X  ULAN: 500004821  VIAF: 42636581   WorldCat (עם VIAF): 42636581 
רפאל פיל, טבע דומם עם עוגה, 1818
קרול דנברס (היקום הקולנועי של מארוול)

| --- | --- |

 הופעה ראשונה:  קפטן מארוול 
 גילום הדמות:  ברי לארסון מקנה גרייס (בצעירותה) לונדון פולר (בצעירותה)
 דיבוב:  אלכסנדרה דניאלס ("מה אם...?")
 מידע
 שם אמיתי:  קרול דנברס
 כינויים:  קפטן מארוול וירס
 מין:  נקבה
 תואר:  קפטן
 דמויות קשורות
 חברים:  ניק פיורי מריה רמבו מוניקה רמבו קמלה קאן
 אויבים:  יון-רוג אימפריית הקרי תאנוס דאר-בן
 
קרול דנברס (באנגלית: Carol Danvers), הידועה גם בכינויה קפטן מארוול (Captain Marvel), היא דמות בדיונית המגולמת על ידי ברי לארסון בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
דנברס מתוארת כטייסת קרב בחיל האוויר של ארצות הברית. היא קיבלה יכולות על-אנושיות כאשר בדיקת מנוע במהירות האור השתבשה ודנברס נחשפה לאנרגיה הקוסמית של הטסרקט. בעקבות התקרית זכרונה נמחק ושמה שונה על ידי הקרי לווירס. בהתחלה היא נאמנה לאימפריית הקרי, משמשת כחברה בכוח הכוכב במלחמתם נגד הסקרולים, אך בסופו של דבר חוזרת לכדור הארץ שם היא משיבה לעצמה את זיכרונותיה. דנברס משחררת את כוחותיה הרדומים, הכוללים כוח על-אנושי, הקרנה וספיגה של אנרגיה ותעופה. היא מתיידדת עם ניק פיורי, ומעוררת בו השראה ליצור את "יוזמת הנוקמים". עשרות שנים לאחר מכן, דנברס חוזרת לכדור הארץ, מצטרפת לנוקמים ומשתתפת בקרב נגד תאנוס.
נכון לשנת 2023, קרול דנברס הופיעה בשלושה סרטים: "קפטן מארוול", "הנוקמים: סוף המשחק", "שאנג-צ'י ואגדת עשר הטבעות" (סצנת אמצע הכתוביות). כמו כן הדמות הופיעה בפרק אחד במיני-סדרה "מיס מארוול". גרסאות חלופיות של הדמות הופיעו בסדרה "מה אם...?", בדיבובה של אלכסנדרה דניאלס. מקנה גרייס ולונדון פולר מגלמות את הדמות בצעירותה.
ביוגרפיה בדיונית > מקור ומלחמת הקרי-סקרול

בשנת 1995, דנברס, המכונה 'וירס', נמצאת בכוכב הבירה של אימפריית הקרי – הלה, וסובלת מאמנזיה ומסיוטים חוזרים שמופיעה בהם אישה מבוגרת. דנברס טייסת ניסוי לשעבר בחיל האוויר של ארצות הברית אשר קיבלה כוחות אנרגיה קוסמית מהטסרקט בפיצוץ שמחק את זיכרונה. הקרי מחליטים להשתמש בה כנשק נגד הסקרולים. יון-רוג, המנטור והמפקד שלה, מאמן אותה לשלוט ביכולותיה בעוד ש"המשכל העליון", בינה מלאכותית השולטת באימפריית הקרי, דוחקת בה לרסן את רגשותיה.
במהלך משימה להצלת פעיל סמוי שחדר לקבוצת סקרולים, וירס נתפסת על ידי מפקד הסקרולים, טאלוס. חקירת זיכרונותיה של וירס מובילה אותם לכדור הארץ. וירס בורחת ונוחתת בלוס אנג'לס. הנוכחות שלה מושכת את תשומת ליבם של ניק פיורי ופיל קולסון, סוכני .S.H.I.E.L.D, וחקירתם נקטעת על ידי התקפת סקרול.
מאוחר יותר, וירס ופיורי הולכים למתקן "פרויקט פגסוס" בבסיס חיל האוויר. הם מגלים שווירס הייתה טייסת שנהרגה בשנת 1989 בעת בדיקת מנוע ניסיוני במהירות האור שתוכנן על ידי ד"ר ונדי לוסון, אותה וירס מזהה כאישה מהסיוטים שלה. הם טסים ללואיזיאנה כדי לפגוש את הטייסת לשעבר מריה רמבו, האדם האחרון שראה את וירס ולוסון בחיים. מריה וביתה מוניקה חושפות שווירס היא קרול דנברס, שהייתה להן כמשפחה.
טאלוס, מגיע לא חמוש, מסביר שהסקרולים הם פליטים המחפשים בית חדש ושלוסון הייתה מאר-וול, מדענית עריקה מגזע הקרי שעזרה להם. טאלוס מפעיל הקלטה ממטוסה של לוסון, שגורמת לדנברס להיזכר בהתרסקות, בפיצוץ שבא מיד לאחר-מכן ובאנרגיה שנוצרה בעקבותיו אותה ספגה, צברה כוחות אך איבדה את זיכרונה. מזועזעת מהאמת, דנברס סובלת מהתמוטטות שמריה וטאלוס עוזרים לה לעבור.
דנברס, טאלוס, פיורי ורמבו מאתרים את המעבדה המוסתרת של לוסון שנעה במסלול סביב כדור הארץ. במעבדה לוסון החביאה כמה סקרולים, כולל משפחתו של טאלוס, ואת הטסרקט - מקור הכוח של המנוע של לוסון. דנברס נתפסת במעבדה על ידי כוח הכוכב ומובאת בפני המשכל העליון. במהלך שיחתם, דנברס מסירה את שתל הקרי שדיכא את כוחותיה, ומאפשרת לעצמה למצות את מלוא הפוטנציאל שלה.
בקרב לאחר מכן, פיורי משיג בחזרה את גוס, החתול של לוסון, שמתגלה כחייזר בשם פלרקן. גוס בולע את הטסרקט ושורט את פיורי, מעוור את עינו השמאלית. דנברס משמידה מפציץ של הקרי, מאלצת את קצין הקרי רונאן המאשים והפלוגה שלו לסגת, לפני שמכניעה את יון-רוג על פני כדור הארץ ושולחת אותו בחזרה להלה עם אזהרה למשכל העליון.
דנברס עוזבת כדי לעזור לסקרולים למצוא עולם בית חדש, ונותנת לפיורי זימונית משודרגת על מנת ליצור איתה קשר במקרה חירום. בינתיים, פיורי מנסח יוזמה לאתר ולאחד גיבורים כמו דנברס.
ביוגרפיה בדיונית > הצטרפות לנוקמים והלחימה בתאנוס

בשנת 2018, דנברס מקבלת זימון מפיורי במהלך ההבזק. היא שבה לכדור הארץ ומאתרת את הזימונית במתחם הנוקמים שם היא פוגשת את נטשה רומנוף, ברוס באנר, ג'יימס רודס, רוקט ראקון, סטיב רוג'רס ותור. לאחר מכן היא נשלחת להציל את טוני סטארק ונביולה שנתקעו בחלל על סיפון הבנאטאר ומחזירה אותם למתחם. היא מוכת צער כשמודיעים לה על ההבזק ומצטרפת לבאנר, נביולה, רודס, רוקט, רוג'רס, רומנוף ותור בעימות עם תאנוס על כוכב הלכת טיטאן II. דנברס מסייעת להכניע אותו. כשהוא מגלה שהשמיד את אבני האינסוף כדי למנוע את ביטול משימתו, דנברס צופה בתור עורף את ראשו של תאנוס.
בשנת 2023, דנברס, עכשיו חברת צוות בנוקמים תחת הנהגתה של רומנוף, עובדת עם רוקט ונביולה על משימות בחלל. מאוחר יותר, דנברס שבה לכדור הארץ, לאחר שנודע לה שהנוקמים ובני בריתם מעורבים בקרב נגד תאנוס חלופי. היא מצילה את הנוקמים ובני בריתם מהפגזה שהומטרה מספינת המלחמה של תאנוס החלופי ומשמידה את הספינה. לאחר מכן היא מקבלת את כפפת הננו ומנסה להטיס אותה למנהרה הקוונטית. עם זאת, היא נעצרת על ידי תאנוס, אשר מנטרל אותה עם אבן הכוח. לאחר שסטארק מקריב את עצמו כדי לנצח בקרב, דנברס משתתפת בהלוויה שלו, ומתאחדת עם פיורי.
ביוגרפיה בדיונית > מפגש עם שאנג-צ'י

בשנת 2024, דנברס ובאנר עונים לשיחה הולוגרפית של וונג כדי לדון על עשר הטבעות עם שאנג-צ'י וחברתו קייטי. הם מגלים שעשר הטבעות פולטות אותות לא ידועים לפני שדנברס מקבלת שיחה נוספת ועוזבת.
ביוגרפיה בדיונית > יצירת המארוולס

בשנת 2026, דנברס וגוס חיים חיים שקטים בחללית שלה כשפיורי מתקשר אליה ומבקש לחקור חריגה בנקודת קפיצה. לאחר מכן, היא מגיעה לכוכב לא מיושב. דנברס נוגעת בחריגה בנקודת הקפיצה, ומתעתקת משם לחדר שינה בג'רזי סיטי, ניו ג'רזי. לאחר שראתה פוסטרים וסחורה של קפטן מארוול, היא יורדת למטה ומוצאת משפחה בסלון, לפני שהיא עוזבת.
כשדנברס עפה, היא מוחזרת לכוכב הלא מיושב ומותקפת על ידי חיילי קרי שאומרים לה לאן מועדות פניה של דאר-בן. דנברס וגוס הולכים לכוכב הלכת טרנקס ומסתננים למשא ומתן על הסכם השלום בין הסקרולים לקרי. אולם, היא מתעתקת שוב ומוצאת את עצמה בספינת החלל של פיורי, לפני שהיא חוזרת לבית בג'רזי סיטי. לאחרמכן, היא חוזרת לטרנקס.
לפני שדנברס מספיקה להתעמת עם חיילי קרי, היא מוחזרת לבית בג'רזי סיטי ומגלה שגם גוס, פיורי ומוניקה רמבו נמצאים שם. דנברס שואלת את רמבו כיצד קיבלה את כוחותיה וזו מספרת לה על כניסתה להקס. רמבו מסבירה שנשזרו קוונטית עם אדם אחר וכשדנברס עפה כדי למצוא את אותו אדם, היא מתרסקת בחזרה בחצר האחורית של הבית. בסופו של דבר, דנברס חוזרת לטרנקס, לשם הועברו גם רמבו והאדם השני, קמלה קאן. כשדאר-בן פותחת נקודת קפיצה נוספת, דנברס אומרת לסקרולים ולקיסר שלהם להתפנות לחללית שלה. לאחר שנמלטו, דנברס מתקשרת לוולקיריה ונפגשת איתה כשזו מגיעה לקחת את הסקרולים לכדור הארץ.
דנברס מדברת עם רמבו ביחידות ומציגה את עצמה בפני קאן. היא רואה את הצמיד של קאן, ומזהה אותו כאחד מזוג הצמידים הקוונטיים. השלוש עובדות יחד כדי לשלוט בשזירה הקוונטית שלהן ונודע להן שפניה של דאר-בן מועדות לאלאדנה. הן מגיעות לאלאדנה, שם דנברס מתקבלת בברכה על ידי האוכלוסייה כנסיכה ומתאחדת עם הנסיך יאן, בעלה, בארמונו. השלוש מצוידות בחליפות חדשות.
דנברס עוזרת להילחם בדאר-בן, אבל קאן לוחצת בטעות על הבקרים בספינה, ושולחת אותן לכוכב אחר דרך נקודת קפיצה. דנברס מסבירה לרמבו מדוע מעולם לא חזרה אליה ועל כך שהיא אחראית למלחמת האזרחים של הקרי. הן מגיעות לתחנת החלל של .S.A.B.E.R, בה דנברס רואה מספר פלרקן שגוס המליטה. לאחר שלמדו על המהלך הבא של דאר-בן, השלוש מיירטות אותה על ספינת הקרי, אך דאר-בן מצליחה לקחת את הצמיד של קאן. דנברס מנסה לעצור אותה, אבל דאר-בן משתמשת בשני הצמידים כדי לקרוע חור נוסף בחלל, ונהרגת בתהליך. דנברס וקאן משתמשות בכוחותיהן כדי להמריץ את רמבו – מאפשרות לה לסגור את החור מהצד השני, פעולה המשאירה אותה תקועה. דנברס שולחת את קאן בחזרה לכדור הארץ ומשקמת את השמש של הלה. היא מחליטה לעבור לגור בביתה של רמבו עם גוס, נעזרת בקאן ובבני משפחתה בתהליך.
יצירה ואפיון דמות

נשיא אולפני מארוול, קווין פייגי, אמר שלארסון לוהקה לתפקיד בשל יכולתה לאזן בין הכוחות העצומים של הדמות לבין האנושיות שלה. לארסון ציינה שהדמות חייבת לאזן את הצד הקרי חסר הרגשות שלה עם החצי האנושי ה"פגום" שלה. לארסון גם כינתה את דנברס כתוקפנית, מהירת חימה ופולשנית - תכונות שעוזרות לה במאבק שלה אך מתגלות כפגמים באופי.
פרסים ומועמדויות

| שנה | סרט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2019 | קפטן מארוול | פרסי הסרטים והטלוויזיה של MTV | הגיבור הטוב ביותר | מועמדות |  |
| 2019 | קפטן מארוול | פרסי הסרטים והטלוויזיה של MTV | הקרב הטוב ביותר (עם ג'מה צ'אן) | זכייה |  |
| 2019 | קפטן מארוול | פרס בחירת הקהל | כוכבת הסרטים של השנה | מועמדות |  |
| 2019 | קפטן מארוול | פרס בחירת הקהל | כוכבת סרטי הפעולה של השנה | מועמדות |  |
| 2019 | קפטן מארוול | פרס סאטרון | השחקנית הטובה ביותר | מועמדות |  |
| 2019 | קפטן מארוול | פרסי בחירת הנוער | שחקנית הקולנוע הנבחרת: פעולה | מועמדות |  |
| 2020 | קפטן מארוול הנוקמים: סוף המשחק | פרסי בחירת הילדים של ניקלודיאון | שחקנית אהובה | מועמדות |  |
| 2020 | קפטן מארוול הנוקמים: סוף המשחק | פרסי בחירת הילדים של ניקלודיאון | גיבורת על אהובה | מועמדות |  |
ביאורים

↑  כפי שמתואר בסרט "הנוקמים: מלחמת האינסוף" (2018)
↑  כפי שמתואר בסצנה שלאחר הכתוביות בפרק "לא נורמלית" בסדרה "מיס מארוול".
הערות שוליים

↑  What If…? Episode 3 Cast Guide: Every New & Returning MCU Character, ScreenRant, ‏2021-08-25 (באנגלית)
↑  Wayback Machine, web.archive.org
↑  A Complete List of Who Lives and Dies in 'Avengers: Infinity War', Time, ‏2018-04-27 (באנגלית)
↑  Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Brent Lang, Marvel’s Kevin Feige on ‘Spider-Man’s’ Future and Why Brie Larson Was Perfect for ‘Captain Marvel’, Variety, ‏2016-11-22 (באנגלית)
↑  Devan Coggan September 05, 2018 at 05:56 PM EDT, Brie Larson talks suiting up as the 'flawed' but 'empowering' hero in 'Captain Marvel', EW.com (באנגלית)
↑  "Brie Larson takes flight as 'Captain Marvel' on this week's EW cover". EW.com (באנגלית). נבדק ב-2023-08-12.
↑  Nate Nickolai, MTV Movie & TV Awards Winners: The Complete List, Variety, ‏2019-06-18 (באנגלית)
↑  Kimberly Nordyke,Annie Howard, Kimberly Nordyke, Annie Howard, People’s Choice Awards: ‘Avengers: Endgame’ Named Best Movie, The Hollywood Reporter, ‏2019-11-10 (באנגלית)
↑  2019 Saturn Awards Winners: 'Avengers: Endgame' Dominates With Six Total Awards, /Film, ‏2019-09-15 (באנגלית)
↑  Rachel Yang August 11, 2019 at 08:06 PM EDT, Teen Choice Awards 2019: See the full list of winners and nominees, EW.com (באנגלית)
↑  Nickelodeon Kids' Choice Awards 2020 Winners: The Complete List, E! Online, ‏2020-05-03
רעידת האדמה בוואנגנואי (1843)

| --- | --- |
 סוג:  רעידת אדמה
 תאריך התרחשות:  8 ביולי 1843
 מגניטודה:  7.5
 הרוגים:  2
 קואורדינטות:  39°56′00″S 175°03′00″E﻿ / ﻿39.93333333°S 175.05°E﻿ / -39.93333333; 175.05
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןרעידת האדמה בוואנגנואי(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןרעידת האדמה בוואנגנואי
 
רעידת האדמה בוואנגנואי הייתה רעידת אדמה, שהתרחשה ב-8 ביולי 1843 בשעה 16:45 בעוצמה משוערת של 7.5 בסולם מגניטודה לפי מומנט. לפי ההערכות, מוקד הרעש היה כ-50 ק"מ צפון-מזרחה מוואנגנואי (אנ'), ניו זילנד לכיוון טייהאפה (אנ'). המכון הגאולוגי של ניו זילנד (אנ') מיקם את מוקד הרעש 35 ק"מ מזרחית לטייהאפה, ליד מפרץ הוק (אנ'). זו הייתה רעידת האדמה הראשונה בניו זילנד בעוצמה 7, שקיימים לגביה רישומים כתובים, והראשונה שנרשמו בה מקרי מוות.
מאפייני רעידת האדמה

ניו זילנד שוכנת לאורך הגבול בין הלוח האוסטרלי (אנ') והפסיפי.
הרעד הורגש בחלק גדול מהאי הצפוני ודווח שהוא נמשך שלוש דקות ליד מוקויה (אנ'). לפחות עשרה רעידות משנה דווחו באותו היום ורעידות נוספות דווחו עד ינואר 1845.
נזק

הנזק באזור וואנגנואי הגיע ל-IX-X בסולם מרקאלי. בתים רבים ניזוקו, וכנסיית לבנים בפוטיקי נהרסה. הייתה התפשטות נרחבת של שולי הטרסה לנהר וואנגנואי (אנ'), וקטע ממצוק שייקספיר נפל לתוך הנהר. שני בני אדם נהרגו כשביתם נסחף באחת ממפולות האדמה שנגרמו ברעידה.
הערות שוליים

↑  Eileen McSaveney. "Landslide related fatalities" (PDF). Te Ara The Encyclopedia of New Zealand. נבדק ב-28 באוגוסט 2014. {{cite web}}:  (עזרה)
↑  The Big Shakeup, www.flatrock.org.nz
רפאל פירס מונטיירו

רפאל פירס מונטיירו (בפורטוגזית: Rafael Pires Monteiro; נולד ב-23 ביוני 1989 בקורונל פבריסיאנו שבברזיל) הוא כדורגלן ברזילאי המשחק בעמדת השוער בקבוצת סאו פאולו מליגת העל הברזילאית.
קריירת מועדונים

רפאל גדל במחלקת הנוער של קרוזיירו. בשנת 2008 החל לשחק בקבוצה הבוגרת של המועדון במסגרת ליגת העל הברזילאית.
ב-3 במרץ 2020 חתם על חוזה לשלוש שנים באתלטיקו מיניירו מליגת העל הברזילאית.
ב-8 בדצמבר 2022 חתם על חוזה לשלוש שנים בסאו פאולו מליגת העל הברזילאית.
קריירה בינלאומית

רפאל נכלל בסגל נבחרת ברזיל לטורניר קופה אמריקה 2024 לאחר פציעתו של אדרסון מוראס.